jkorsvik/nowiki_second_scrape_merged huggingface dataset:
Nappstraumen

Nappstraumen er et over 15 kilometer langt sund i Flakstad og Vestvågøy kommuner i Nordland.På vestsiden går sundet fra Storsandnes i nord og sørover til Nusneset, begge på Flakstadøya. På østsiden fra Stabbneset på Vestvågøya i nord til Båtskjæret i sør. På nordsiden ligger Flaget og Norskehavet og på sørsiden ligger Vestfjorden. Gapet er navnet på den helt nordlige delen av sundet hvor E10 krysser i den undersjøiske Nappstraumtunnelen. Sør for Gapet går Offersøystraumen som en forgreining i nordøstlig retning.
Av bosetninger ligger fiskeværet Napp på Flakstadsiden mens det ligger en spredt bebyggelse langs nesten hele Vestvågøykysten som knyttes sammen av Fv843 til Hattan og en lokal vei videre sørover.


== Fotnoter ==


== Referanser ==


== Eksterne lenker ==
Om den islandske tråleren Gudrun Gisladottir som sank i Nappstraumen (Dykkepedia).
Costanza d’Avalos

Costanza d'Avalos (født 1460, død 1541), hertuginne av Francavilla, var en adelskvinne av spansk opprinnelse fra familien d'Avalos. Det har vært spekulert om hun var, som med en rekke andre kvinner, modellen bak Leonardo da Vincis portrett Mona Lisa.


== Liv ==
Costanza var datter av Iñigo I d'Avalos, greve av Monteodorisio, og Antonella d'Aquino, arving av grevskapet Pescara. Hennes far hadde kommet til Italia sammen med Alfonso V av Aragonia i 1442.
Hun ble giftet bort til Federico del Balzo, fyrste av Altamura og hertug av Venosa, sønn av Pietro Del Balzo, og bror av dronningen av kongedømmet Napoli, Isabella del Balzo. Etter at hun ble enke uten barn ga kong Frederick IV av Napoli henne hertugdømmet Francavilla. Hun fulgte deretter sin bror Iñigo II d'Avalos til øya Ischia. 
I 1501 forsvarte hun øya mot franskmennene med stor dyktighet og mot. Hennes tjeneste ble belønnet med eierskapet over den sivile og militære styringen av øya til sin familie, som satt med makten fram til 1734 da den militære kommandoen ble overført til Napoli. Hun etablerte sitt hoff på Ischia som hyppig fikk besøk fra mange av samtidens intellektuelle i Napoli.
Adelskvinnen og poeten Vittoria Colonna, kort tid etter at hun giftet seg, tilbrakte tid på Ischia sammen med Constanza. Vittoria ble gift med Francesco Ferrante d'Avalos, en nevø av Constanza.
I 1523 begunstiget Karl V av Det tysk-romerske rike landet som i dag utgjør Pescara til Constanza.Det har vært gjort forsøk på å knytte Mona Lisas navn til Costanza (foruten også til en del andre kvinner. Hun ble i sin tid referert til som La Gioconda.  I 2005 ble det endelig klart at modellen for Mona Lisa faktisk var Lisa del Giocondo.


== Referanser ==
Cerulean

Cerulean omfatter en rekke farger fra dypblå, himmelblått, lyseblått og asurblått til grønnaktige blåfarger.
Ordet kommer fra det latinske caeruleus, som betyr blå, mørkeblå eller blågrønn, og er kanskje en dissimilasjon av caelulum, som er diminutiv av caelum, og betyr himmel. Det ble brukt av romerske forfattere som et ord på himmelen og Middelhavet.


== Fargekart diagram (cerulean) ==
Chachapoyas

Chachapoyas (offisielt: San Juan de la Frontera de los Chachapoyas) er en by i det nordvestlige Peru, og er hovedstaden for regionen Amazonas, provinsen Chachapoyas og distriktet Chachapoyas. Byen ligger om lag 2335 moh. og har 27 553 innbyggere (2010).


== Historie ==
Chachapoyas ble etablert i 1538 av Alonso de Alvarado.
Røssøystraumen

Røssøystraumen er et sund i Flakstad kommune i Nordland som går mellom Moskenesøya på vestsiden og Torvøya på østsiden.Sundet er omtrent 850 meter langt fra Rambergvika på nordsiden til Hovdanvika på sørsiden. Sammen med Sundstraumen lenger sør er det en del av en passasje mellom Norskehavet og Vestfjorden. Største dybde er 9 meter.
Fylkesvei 986 krysser sundet via Røssøystraumen bru. Nærmeste bygd er Fredvang som ligger omtrent en halv kilometer øst for brua.


== Fotnoter ==


== Referanser ==
Miletus

Miletus er en slekt av dagsommerfugler som hører til underfamilien Miletinae i den artsrike familien glansvinger (Lycaenidae). Disse sommerfuglene lever i tropisk Sørøst-Asia.


== Utseende ==
Små til middelsstore (vingespenn 28-45 millimeter), brune dagsommerfugler. Slekten har et ganske enhetlig utseende. Oversiden er brun med hvite felter i forvingens indre del. Undersiden er lysbrun, med hvite felter i forvingen og litt rødlige, uregelmessige tverrbånd i bakvingen.


== Levevis ==
Larvene er rovdyr som lever av bladlus og skjoldlus.


== Utbredelse ==
Slekten er utbredt i Sørøst-Asia, fra India i vest til Ny-Guinea i øst.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
underfamilie Miletinae ([Liphyrinae])
stamme Miletini
slekt Miletus Hübner, 1819
Miletus ancon (Doherty, 1889)
Miletus archilochus (Frühstorfer, 1913)
Miletus atimonicus (Murayama & Okamura, 1973)
Miletus bannanus Huang & Xue, 2004
Miletus bazilanus (Frühstorfer, 1913)
Miletus biggsii (Distant, 1884)
Miletus boisduvali Moore, 1858
Miletus celinus Eliot, 1961
Miletus cellarius (Frühstofer, 1913)
Miletus chinensis C. Felder, 1862
Miletus croton (Doherty, 1889)
Miletus drucei (Semper, 1889)
Miletus gaesa (de Nicéville, 1895)
Miletus gaetulus (de Nicéville, 1894)
Miletus gallus (de Nicéville, 1894)
Miletus gigantes (de Nicéville, 1894)
Miletus gopara (de Nicéville, 1890)
Miletus heracleion (Doherty, 1891)
Miletus karennia (Evans, 1932)
Miletus leos (Guérin-Méneville, 1829)
Miletus mallus (Frühstorfer, 1913)
Miletus melanion C. & R. Felder, 1865
Miletus nymphis (Frühstorfer, 1914)
Miletus rosei Cassidy, 1995
Miletus symethus (Cramer, 1777)
Miletus takanamii Eliot, 1986
Miletus valeus (Frühstorfer, 1913)
Miletus zinckenii C. & R. Felder, 1865


== Kilder ==
www.funet.fi – Miletus
Miletus på Tree of life


== Eksterne lenker ==
(en) Miletus i Encyclopedia of Life 
(en) Miletus i Global Biodiversity Information Facility 
(en) Miletus hos NCBI 
(en) Kategori:Miletus (Lycaenidae) – bilder, video eller lyd på Wikimedia Commons 
Miletus – detaljert informasjon på Wikispecies 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Seven Lonely Days

«Seven Lonely Days» er en amerikansk sang, skrevet av Earl Shuman, Alden Shuman og Marshall Brown.


== Bonnie Lous versjon ==
Den ble opprinnelig spilt inn på plate av country- og rock and roll-sangeren, Bonnie Lou. «Seven Lonely Days» ble utgitt på singlen King 1192 i 1953. B-siden var «Just Out of Reach». «Seven Lonely Days» ble også utgitt på hennes LP-plate, Bonnie Lou Sings (King 595), i 1958.


== Jean Shepards versjon ==
I 1969 ble en versjon med Jean Shepard utgitt på singlen Capitol 2585. Den var hennes første single som ble en større hit siden «Your Forevers Don't Last Very Long» i 1967. B-siden var «Invisible Tears».
«Seven Lonely Days» var hentet fra LP-platen, Seven Lonely Days (Capitol ST 321).


== Norsk versjon ==
Erik Diesen har skrevet en norsk tekst. Den norske tittelen er «Hele uken alene».


=== Innspilling ===
The Monn Keys, Egil Monn-Iversens orkester. Utgitt på 78-platen Musica A 5102.


=== Listeplasseringer ===


== Referanser ==
Spišská Nová Ves

Spišská Nová Ves (tysk:(Zipser) Neu(en)dorf, ungarsk: Igló) er en av de største byene øst i Slovakia, sørøst for Tatrafjellene i den historiske regionen Spiš. Byen er hovedstad i det administrative området med samme navn. Elven Hornád renner gjennom byen. 
Kjente severdigheter i området er Spisskyborgen og Slovenský raj nasjonalpark («Slovakiske paradis nasjonalpark»).


== Historie ==

Området har vært bosatt siden neolittisk tid. Senest på 1100-tallet fantes på stedet for dagens by den slovakiske bosettingen Iglov. Tyske bosettere slo seg ned like ved på 1200-tallet og kalte stedet Neudorf. I løpet av andre halvdel av 1200-tallet smeltet de to bydelene sammen. Befolkningsflertallet endret seg fra å være tysk til slovakisk i løpet av 1800-tallet. 
Bosetningen utviklet seg i løpet av 1300-tallet til å bli en viktig by med markedsrett. Fra 1380 ble den offisiell gruveby. Byen hadde det største gatemarkedet i Slovakia. Den var medlem av et forbund av 24 byer i Spis. I årene 1412-1772 ble byen pantsatt til Polen og fra 1778 ble den hovedstad for en provins av 16 byer i Spis.


== Navn ==
Den opprinnelige slovakiske bosetningen het Iglov (tysk oversettelse: Nadelhausen, derfra til norsk «Nålbyen», etter den karakteristiske nåløyeform til den opprinnelige bykjernen). Den tyske nabolandsbyen het Nova Villa (kalt Neudorf i 1268) eller (ungarsk) Igloszasza (i 1279 på tysk Sächsisches Iglow).
Etter sammensmeltingen av det to bosetningene (i 1380 ble Iglow allo nomine Nova Villa nevnt første gang), ble byen på 1400-tallet kalt både Neudorf og Iglov (senere Iglovia). I ungarske dokumenter ble navnet skrevet som Igló på tysk Newendorf, senere Neudorf og deretter Zipser Neudorf. Zips er det tyske ordet for Spis. I slovakiske tekster ble det senest på 1700-tallet brukt en tysk navneforn, Nowa Wes (1786); fra 1920 heter byen Spišská Nová Ves (tysk Zipser Neudorf, norsk Nybyen i Spis).


== Bilder ==

		
		
		


== Referanser ==


== Eksterne lenker ==
Offisielt nettsted 
(en) Spišská Nová Ves – kategori av bilder, video eller lyd på Commons
César Azpilicueta

César Azpilicueta Tanco (født 28. august 1989) er en spansk fotballspiller som spiller for den engelske klubben Chelsea.Den 13. desember 2016 skrev han under en ny kontrakt med Chelsea til 2020.


== Landslaget ==
Han ble tatt ut i Spanias EM-tropp til EM i Frankrike 2016.Han ble tatt ut i Spanias tropp til VM i fotball 2018 i Russland.Han ble tatt ut i Spanias EM-tropp til EM i fotball 2021.Han ble tatt ut i Spanias tropp til VM i fotball 2022 i Qatar.


== Meritter ==
Chelsea FCUEFA Super Cup (1): 2021


== Referanser ==


== Eksterne lenker ==
(en) César Azpilicueta – Olympics.com 
(en) César Azpilicueta – Olympic.org 
(en) César Azpilicueta – Olympedia 
(en) César Azpilicueta – Sports-Reference (OL-resultater – arkivert) 
(en) César Azpilicueta – FIFA 
(en) César Azpilicueta – UEFA 
(fr) César Azpilicueta – Ligue de Football Professionnel 
(fr) César Azpilicueta – LÉquipe 
(en) César Azpilicueta – Transfermarkt 
(en) César Azpilicueta – national-football-teams.com
Luangwa

Luangwa er ei elv i Zambia. Den er en av Zambezis største sideelver, og en av de fire store elvene i Zambia, sammen med Zambezi, Kafue og Luapula/Chambeshi. Luangwa regnes som et av Afrikas mest intakte elvesystemer og Luangwadalen er hjemsted til et svært rikt dyreliv.Elva har utspring på 1500 meter over havet i Mafinga-åsene like ved grensa til Malawi, nær grenseposten Chitipa og 75 kilometer nordøst for byen Isoka. Luangwa renner mot sørvest og etter 150 kilometer har elva allerede falt til 690 meter over havet. Den blir deretter en meanderende elv som slynger seg gjennom den flere kilometer brede flomsletten i den opptil 100 kilometer brede Luangwadalen. Mot vest danner Muchingafjellene en naturlig grense for dalen. Nedbørmengden i nedbørfeltet varierer mellom 760 og 1770 mm per år, og flomsletten blir oversvømmet hvert år. Elva er i flom i regntiden (desember til mars), men i den påfølgende tørketiden minker vannføringen betydelig.
Hovedveien mellom Lusaka og Lilongwe, med den historiske Luangwabrua er den eneste hovedveien som krysser elva. Litt oppstrøms fra brua kommer Lunsemfwa, den eneste større sideelva, inn fra vest. De nederste 100 kilometrene danner elva grensa mellom Zambia og Mosambik, og ved munningen møtes også grensen til Zimbabwe. Elva munner ut i den vestlige enden av Cahora Bassa-sjøen, mellom byene Luangwa i Zambia og Zumbo i Mosambik.
Luangwadalen er avsidesliggende og tynt befolket. Men den er veldig rik på vilt og det er flere viltreservater.  omfatter en rekke nasjonalparker, blant annet South Luangwa National Park. Her finnes den endemiske Thornicroftsjiraffen, Afrikas største populasjon av flodhester, og noen av Afrikas største populasjoner av løver, leoparder og afrikanske villhunder.


== Referanser ==
Sugar Bush

«Sugar Bush» er en sørafrikansk populærmusikksang, skrevet av Joseph Marais. Den er basert på en tradisjonell afrikaansk sang med tittelen «Suikerbossie».


== Amerikansk versjon ==
Doris Day og Frankie Laine with Carl Fischer's Orchestra & The Norman Luboff Choir spilte inn en duettversjon. Den ble utgitt på singlen Columbia 4-39693. Dette var den best kjente innspillingen og lå på hitlisten i 1952. B-siden var «How Lovely Cooks The Meat».


== Britisk versjon ==
Eve Boswell. Utgitt på singlen Parlophone MSP 6006 i 1953. B-siden var «Moon Over Malaya (China Nights)».


== Norsk versjon ==
Egil Hagen har skrevet en norsk tekst. På norsk bærer den tittelen «Krølltopp».


=== Innspilling ===
Leif Juster med Robert Levins orkester og barnekor. Innspilt i Oslo i desember 1952. Utgitt på 78-platen His Master's Voice A.L. 3269.


== Referanser ==
Homborsund

Homborsund er et strandsted sør i Grimstad kommune med postnummer 4888.


== Geografi ==
Stedet ligger på kystlinjen omtrent midt imellom Grimstad by og Lillesand by. Utenfor ligger øyene Homborøya og Store Grønningen, med Homborsund fyr. Nord for Homborsund ligger Bufjorden, som skiller store deler av Homborsund fra fastlandet. Eide skole ligger i Homborsund. Med drøyt 114 km avstand til Hirtshals er Homborsund den delen av Norge med kortest avstand til Danmark, tett fulgt av nabobydelene Fevik og Holvika.


== Historie ==
Stedet var tidligere del av Eide kommune, som ble delt mellom Landvik og Lillesand i 1962. Homborsund ligger på den delen som ble en del av Landvik, som igjen i 1971 ble slått sammen med Grimstad.
Stedet er nevnt i Sverresagaen, som Hornborusund, og navnet kommer antagelig fra det norrøne ordet hornbora, den hornbærende. 22. juli i 1640 ble det kjempet en kamp mellom et nederlandsk og et fransk skip i Skagerrak. Pirater fra Dunkerque i Frankrike kom for å plyndre handelsskip, og angrep et nederlandsk skip. Det møtte overmakt, og måtte rømme, og tok inn til Homborsund hvor de satt skipet i brann. De flyktet så videre til Lillesand.


== Fauna og flora ==
Planten Narrmarihand er funnet som det eneste stedet i Fastlands-Norge, på Kalvehageneset i Homborsund.


== Litteratur ==
Historiske glimt fra Eide – ei bygd ved havet, Eide Sognelag, 2006
Birger Dannevig: Sagaen om en sørlandsbygd del 1, Eide Sognelag
Birger Dannevig: Sagaen om en sørlandsbygd del 2, Eide Sognelag
Nash (andre betydninger)

Nash har flere betydninger:

Nash Motors, bilprodusent
Nash Ambassador, modellnavnet på bilserie av Nash Motors
Crosby, Stills & Nash, amerikansk musikktrio
Nash-likevekt, teori innenfor spillteori
Nash Bridges, krimserie
Nash County, fylke i Nord-Carolina, USA
Godfrey & Nash, bilmerke
The Adventures of Pluto Nash, komedie fra 2002


== Personer ==
Arthur Nash, canadisk ishockeyspiller
Rick Nash, canadisk ishockeyspiller
Graham Nash, engelsk sanger
John Nash (1752–1835), britisk arkitekt
Steve Nash, canadisk basketspiller
John Forbes Nash jr. amerikansk matematiker
Tony Nash, britisk bobkjører
Kateřina Nash, tsjekkisk syklist
Clarence Nash, amerikansk stemmeskuespiller
Clos Lucé

Clos Lucé er et herskapshus i Amboise i Frankrike, lokalisert rundt 500 meter fra det kongelige slott Château d'Amboise, og disse er knyttet sammen med en underjordisk gangveg.
Det ble bygget av Étienne le Loup på midten av 1400-tallet, overtatt av kong Karl VIII av Frankrike i 1490 for sin hustru, Anna av Bretagne. Senere ble det benyttet av Frans I av Frankrike, foruten også av hans søster Margrete av Navarra som begynte å skrive sin bok L'Heptaméron mens hun bodde her.
I 1516 inviterte Frans I den italienske kunstneren og oppfinneren Leonardo da Vinci til Amboise og lot ham da ha Clos Lucé, den gang kalt for Château de Cloux, som et sted å bo og arbeide. Leonardo kom dit med tre av sine malerier, Mona Lisa, Sainte Anne («Jomfruen og barnet med sankt Anne og sankt Johannes døperen»), og Saint Jean Baptiste («Sankt Johannes døperen»). Leonardo bodde i Clos Lucé i de siste tre årene av sitt liv og døde her den 2. mai 1519. 
I dag er Clos Lucé et museum som reflekterer den prestisjetunge historien i regionen og omfatter dessuten førti modeller av ulike maskiner som ble designet av Leonardo.


== Galleri ==

		
		
		
		
		
		
		


== Referanser ==


== Litteratur ==
Tanaka, Hidemichi (1992): «Leonardo da Vinci, Architect of Chambord?» i: Artibus et Historiae 13 (25): 85–102, JSTOR 1483458


== Eksterne lenker ==
Clos Lucé, offisielt nettsted
Akbar Hydari

Akbar Hydari (født 8. november 1869 i Bombay, død i september 1942 i New Delhi) var en indisk statstjenestemann, som var statsminister i staten Hyderabad fra 1937 til 1941.


== Virke ==
Hydari var utdannet ved St. Xavier's College i Bombay og arbeidet fra 1888 i statsforvaltningen i Britisk India. I 1905 kom han i tjeneste for nizamen av Hyderabad og tjenestegjorde i forskjellige ledende stillinger. Han ledet utbygging av skolevesenet og reform av statsfinansene. Hydari planla etableringen av Osmania University.I 1920 var han en kort periode i Britisk India som sjefbokholder i Bombay. Etter å ha vendt tilbake til Hyderabad ledet han departementet for politi, rettsvesen og allmenne saker. I 1921 ble han leder for finansdepartementet. Hyderi ledet også det statlige jernbaneselskapet og Hyderabad (Deccan) Company. Han ledet 1930–1931 Hyderabads delegasjon til rundebordskonferansen om Indias framtid i London. Den 13. mars 1937 ble Hydari utnevnt til statsminister og leder for eksekutivrådet. Han overtok statsministerposten etter Kishen Pershad. I juli 1941 ble han utnevnt til medlem av visekongens av Indias utøvende råd. Han ble da etterfulgt av Sayyad Hafiz Mohammed Ahmed, nawab av Chhatari, som statsminister og flyttet til New Delhi.
Hydari var også arkeologisk interessert og var involvert i etableringen av Archaeological Department i Hyderabad. Samlingen han skaffet seg av miniatyrbilder ble testamentert til Prince Albert Museum i Bombay og State Archaeological Museum i Hyderabad.


== Utmerkelser ==
Hydari hadde en rekke ærestitler og mottok mange utmerkelser. Han ble tildelt titlene Nawab Hyder Jung Bahadur. I 1928 mottok Hydari britisk adelskap ved utnevnelse til Knight Bachelor. Han kunne dermed føye tiltaleformen sir til sine mange titler. I 1936 ble han utnevnt til medlem av Det kongelige råd i Storbritannia. Hydari var æresdoktor ved Osmania University og University of Madras.


== Familie ==
Sønnen Muhammad Saleh Akbar Hydari var guvernør i Assam fra 1947 til 1948.


== Referanser ==
FFmpeg

FFmpeg er et prosjekt som produserer biblioteker og programvare under fri og åpen kildekode for håndtering av multimedia. Den mest anerkjente delen av FFmpeg er kodebiblioteker for lyd og bilde; libavcodec.
FFmpeg er publisert under GNU Lesser General Public License 2.1+ or GNU General Public License 2+ (avhenger av hvilke alternativer som er aktivert.)


== Referanser ==


== Eksterne lenker ==
(en) Offisielt nettsted 
(en) FFmpeg – kategori av bilder, video eller lyd på Commons 
FFmpeg på openhub.net
Soluret og himmelens sirkler

Soluret og himmelens sirkler (kinesisk: 周髀算經, pinyin: Zhōubì suànjĩīng, Wade-Giles: Chou Pei Suan Ching) er en av de eldste og mest berømte matematiske tekstene fra Kina.Datering av boken er svært usikker.  En mulighet er at boken først ble skrevet under Zhou-dynastiet  (1046–256 f.Kr.), men senere samlet og utvidet under Han-dynastiet 202 f.Kr. – 220 e.Kr.
Boken omhandler astronomiske beregninger, problemer knyttet til rettvinklede trekanter og noen tallberegninger med brøker.  Den kinesiske tittelen henspiller på et solur eller en gnomon, et gresk ord for viseren i et solur. Dette ble brukt som et enkelt astronomisk instrument:  En stokk ble plassert loddrett, og skyggen ble brukt til å måle høyde og posisjon for solen på himmelen.  En alternativ tittel kan derfor være Gnomon og himmelens sirkler.Boken består av en anonym samling av 246 matematiske problemer som er oppstilt som en konversasjon med spørsmål og svar mellom Zhōu Gōngdàn (hertug Dàn av Zhōu) og astrologen Shang Gao. Hvert spørsmål har et numerisk svar og en korresponderende aritmetisk algoritme. Boken inneholder et av de eldste nedtegnede beviser på den pythagoreiske læresetning.
Kommentatorer som Liu Hui (263 e.Kr.), Zu Gengzhi (tidlig i det 6. århundre), Li Chunfeng (602-670 e.Kr.) og Yang Hui (1270 e.Kr.) har bidratt med mange utvidelser til denne klassiske teksten.


== Referanser ==


== Litteratur ==
Carl Benjamin Boyer (1968). A history of mathematics. Princeton, USA: John Wiley & Sons, Inc. ISBN 0-691-02391-3. 
Audun Holme (2008). Matematikkens historie. 1. Bergen: Fagbokforlaget. ISBN 978-82-450-0697-1. 
Christopher Cullen: Astronomy and Mathematics in Ancient China. The Zhou bi Suan jing. Cambridge University Press, Cambridge 1996, ISBN 0-521-55089-0 (Needham Research Institute Studies 1).
Christopher Cullen: «Chou pi suan ching», i: Michael Loewe (utg.): Early Chinese Texts. A bibliographical guide. Michael Loewe 1993, ISBN 1-55729-043-1, S. 33–38 (Early China special monograph series 2).
Jean-Claude Martzloff: A History of Chinese Mathematics. Springer, Berlin 1997, ISBN 3-540-54749-5
Levoča

Levoča (ungarsk: Lőcse, tysk: Leutschau, polsk: Lewocza) er en by i den historiske regionen Spiš øst i Slovakia med en befolkning på ca. 14 800 (2017). Byen har et historisk senter med rådhus, en renessansekirke med det antatt høyeste trealteret i verden, utført av Paul fra Levoča, samt en rekke andre renessansebygninger.Levoča ble 28. juni 2009 oppført på UNESCOs liste over verdens kulturarv. Oppføringen var en tilføyelse til oppføringen av Spisskyborgen og tilhørende kulturelle minnesmerker.


== Referanser ==


== Eksterne lenker ==
Offisielt nettsted 
(en) Levoča – kategori av bilder, video eller lyd på Commons
University of Madras

University of Madras er et offentlig universitet i Chennai (tidligere kalt Madras) i India. Det ble grunnlagt i 1857. Universitetet har fem campuser i Chennai.


== Referanser ==


== Eksterne lenker ==
(en) Offisielt nettsted 
(en) University of Madras – kategori av bilder, video eller lyd på Commons
Take Good Care of Her

«Take Good Care of Her» er en amerikansk popballade, skrevet av Arthur Kent og Ed Warren. Den var B-siden på debutsinglen til Adam Wade.  


== Innspilte versjoner ==
Euson. Utgitt på LP-platen, Favourites of the Fifties (Polydor 2922 015), i Nederland i 1973
Ferlin Husky. Utgitt på LP-platen, Some of My Favorites (Capitol ST 1720), i 1962
Frank Ifield. Utgitt på LP-platen, Portrait in Song (Columbia SCX 3551), i Storbritannia i 1965
Sonny James. Utgitt på singlen Capitol 5612 i 1966. Produsent var Marvin Hughes. B-siden var «On the Fingers of One Hand». «Take Good Care of Her» var hentet fra LP-platen, True Love's a Blessing (Capitol ST 2500)
Dean Martin. Utgitt på LP-platen, Dean "Tex" Martin Rides Again (Reprise R9-6085 (stereo) og Reprise R-6085 (mono)), i 1963
Gene McDaniels. Utgitt på LP-platen 100 Pounds of Clay (Liberty LST 7191) i 1961
Vinnie Monte. Utgitt på singlen Harmon 1009 i 1962. Arrangert & dirigert av Alan Lorber. A-siden var «Joanie Don't Be Angry»
Elvis Presley. Innspilt i Stax Studio, Memphis, 21. juli 1973. Utgitt på singlen RCA Victor APBO-196 (med «I've Got a Thing About You Baby» på A-siden) og på LP-platen Good Times (RCA Victor CPL1-0475), begge i 1974. Produsent var Felton Jarvis
Cliff Richard. Innspilt i Abbey Road Studios, London, 18. april 1969. Den ble arrangert av Alan Hawkshaw og produsert av Norrie Paramor. Sangen ble utgitt på LP-platen, Sincerely (Columbia SCX 6357 (stereo) og Columbia SX  6357 (mono)), i Storbritannia i 1969
Johnny Tillotson. Utgitt på LP-platen It Keeps Right on A-Hurtin' (Cadence CLP 3058) i 1962
Adam Wade with the George Paxton Orchestra and Chorus. Utgitt på singlen Coed 546 i 1961. A-siden var «Sleepy Time Girl»
Porter Wagoner. Innspilt 20. september 1961. Utgitt på LP-platen  A Slice of Life – Songs Happy 'n' Sad (RCA Victor LSP 2447) i 1961


== Norsk versjon ==
Arild Hoksnes har skrevet en tekst på trøndersk. Den trønderske tittelen er «Æ skoill pass på dæ».


=== Innspilling ===
Arnsteins. Utgitt på CD-albumet, Trøndertrøkk med Arnsteins (Norske Gram EKG CD 122), i 1998.


== Listeplasseringer ==


== Referanser ==